SL
30.6.2023
Uradni list Evropske unije
C 230/209
Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33 (2023/C 230/17)
To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).
OBVESTILO O ODOBRITVI STANDARDNE SPREMEMBE
„Coteaux du Layon“ PDO-FR-A0826-AM03 Datum obvestila: 31. marec 2023 OPIS ODOBRENIH SPREMEMB IN RAZLOGI ZANJE 1.
Uradni geografski kodeks Občine na geografskem območju in območju v neposredni bližini so bile posodobljene po uradnem geografskem kodeksu.
To ne vpliva na obseg razmejenega geografskega območja.
Spremenjeni sta točki 6 in 9 enotnega dokumenta.
2.
Razdalja med trsi Najmanjša razdalja med trsi v isti vrsti je bila zmanjšana z 1 m na 0,90 m.
Cilj te spremembe je omogočiti večjo gostoto zasaditve vinske trte brez spreminjanja razdalje med vrstami.
Dodana je bila tudi posebna določba za vinske trte na pobočjih z več kot 10-odstotnim naklonom, pri katerih je dovoljena najmanjša razdalja med trsi 0,80 m.
Cilj tega dodatka je upoštevati poseben primer vinskih trt, zasajenih na strmih pobočjih, za katere so pri sajenju potrebne posebne prilagoditve (sajenje vzporedno z brežino namesto pravokotno nanjo).
Spremenjena je točka 5 enotnega dokumenta.
3.
Rez Pravila rezi so bila usklajena na ravni označb območja Anjou Saumur v regiji Val de Loire.
Cilj te uskladitve je izboljšati znanje gospodarskih subjektov in poenostaviti nadzor.
S to spremembo je za vinogradnike uvedena možnost prilagoditve obdobjem zmrzali, ki so vse pogostejša.
Spremenjena je točka 5 enotnega dokumenta.
4.
Zrelost grozdja Najnižja vsebnost sladkorja v grozdju za označbo „Coteaux du Layon“ je bila povišana z 221 gramov na 238 gramov na liter, za označbo, ki ji sledi ime občine, iz katere izvira grozdje, pa z 238 gramov na 255 gramov na liter.
Razlog za to povišanje je izboljšanje kakovosti vina, ki je vino z ostankom sladkorja.
Da se upoštevajo težave pri vrenju mošta, ki vsebuje največ sladkorja, je bila za vina, ki imajo najmanj 18-odstotni volumenski delež naravnega alkohola, odpravljena omejitev glede volumenskega deleža dejanskega alkohola.
Spremenjena je točka 4 enotnega dokumenta.
(1) UL L 9, 11.1.2019, str.
2.